Република Србијa

Општина Ивањица

Број: 404-2-2/2019-3

Датум: 4.02.2019.године

И В А Њ И Ц А

**Предмет:** Одговор по захтеву за додатне информације и појашњења

На основу члана 63. став 3. Закона о јавним набавкама („Сл.гл.РС“ бр. 124/2012, 14/2015 и 68/2015), Наручилац Општина Ивањица, улица Венијамина Маринковића број 1, у отвореном постуку јавне набавке број: 404-2-2/2019, чији је предмет набавка радова на санацији клизишта у Шумљанској улици у Ивањици, поступајући по захтеву заинтересованог лица, доставља одговор по захтеву за додатне информације и појашњења:

**Питање 1:**

Чланом 13. Правилника о обавезним елементима конкурсне документације и начину доказивања испуњености услова прописано је да средство обезбеђења за извршење уговорене обавезе наручилац може да тражи у износу не већем од 10% од вредности уговора.

За ову јавну набавку износ гаранције за добро извршење посла у износу 10% и отклањање грешака у гарантном роу у износу од 5% су одређени тако да прелазе износ од 10% вредности уговора.

Захтевамо да оба средства финансијског обезбеђења буду одређена у проценту да збирно не прелазе 10%.

**Одговор 1:**

Правилником о обавезним елементима конкурсне документације у поступцима јавних набавки и начину доказивања испуњености услова („Сл.гласник РС“ број 86/2015) је предвиђено да средство обезбеђења за озбиљност понуде, односно за извршење уговорене обавезе, наручилац може да тражи у износу не већем од 10% од вредности понуде без ПДВ-а, односно уговора, осим у случају обезбеђења за авансно плаћање.

Из наведеног произилази да је предметна конкурсна документација у складу са Правилником о обавезним елементима конкурсне документације у поступцима јавних набавки и начину доказивања испуњености услова, као и Законом о јавним набавкама. Наиме, средство обезбеђења за озбиљност понуде, односно за извршење уговорене обавезе (појединачно) не прелази износ од 10% од вредности понуде без ПДВ-а, односно уговора.

Такође, наведеним Правилником је предвиђено да средство обезбеђења за авансно плаћање може бити и у већем износу.

**Питање 2:**

Предлажемо да наручилац измени услове и у погледу авансног плаћања, да понуђач може уколико му је потребно да тражи аванс до 30%, а не као обавеза.

**Одговор 2:**

У складу са чланом 61. Закона о јавним набавкама, наручилац може у конкурсној документацији да наведе врсту средстава финансијског обезбеђења којима понуђачи обезбеђују испуњење својих обавеза у поступку јавне набавке, као и испуњење својих уговорних обавеза, односно за повраћај авансног плаћања.

У складу са наведеним, предвиђен износ аванса је одлука наручиоца и у складу је са Законом о јавним набавкама.

Наручилац

ОПШТИНА ИВАЊИЦА